Diari Oficial de la Generalitat Valenciana


Sumari del DOGV 8662, del 23-10-2019 (2019/9561)

RESOLUCIÓ de 8 d'octubre de 2019, del director general de LABORA Servei Valencià d'Ocupació i Formació, per la qual s'aprova la modificació del termini d'execució dels projectes previstos en la Resolució de 5 de juny de 2019, del director general del Servei Valencià d'Ocupació i Formació, per la qual es convoquen per a l'exercici 2019 les subvencions destinades a la contractació de persones desocupades d'almenys 30 anys d'edat, en col·laboració amb corporacions locals de la Comunitat Valenciana, regulades en l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8662

Data del DOGV
:   23-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9561


Data del document
:   08-10-2019

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 8 d'octubre de 2019, del director general de LABORA Servei Valencià d'Ocupació i Formació, per la qual s'aprova la modificació del termini d'execució dels projectes previstos en la Resolució de 5 de juny de 2019, del director general del Servei Valencià d'Ocupació i Formació, per la qual es convoquen per a l'exercici 2019 les subvencions destinades a la contractació de persones desocupades d'almenys 30 anys d'edat, en col·laboració amb corporacions locals de la Comunitat Valenciana, regulades en l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball. [2019/9561]  
  
  
  
En el DOGV de 7 de juny de 2019 es va publicar la Resolució de 5 de juny de 2019, del director general de LABORA Servei Valencià d'Ocupació i Formació, per la qual es convoquen per a l'exercici 2019 les subvencions destinades a la contractació de persones desocupades d'almenys trenta anys d'edat, en col·laboració amb corporacions locals de la Comunitat Valenciana, regulades en l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball.  
En l'apartat 3 del punt seté de la part dispositiva de la resolució s'estableix que els projectes subvencionables hauran d'executar-se dins del període comprés entre la data de la resolució de concessió i el 31 de maig de 2020. Els contractes hauran d'iniciar-se en 2019, excepte en els supòsits de substitució a què fa referència l'article 5.6 de l'Ordre 8/2016, de 7 de juliol.  
Atés que, per a possibilitar l'adequada execució dels projectes subvencionats, es considera necessari ampliar el termini d'execució.  
En virtut del que s'ha exposat, i de conformitat amb el que s'estableix en l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc  
  
Únic  
Modificar l'apartat 3 del punt seté de la part dispositiva de la Resolució de 5 de juny de 2019, del director general de LABORA Servei Valencià d'Ocupació i Formació, per la qual es convoquen per a l'exercici 2019 les subvencions destinades a la contractació de persones desocupades d'almenys trenta anys d'edat, en col·laboració amb corporacions locals de la Comunitat Valenciana, regulades en l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball, que queda redactat de la manera següent:  
Els projectes subvencionables hauran d'executar-se dins del període comprés entre la data de la resolució de concessió i el 30 de juny de 2020. Els contractes hauran d'iniciar-se en 2019, excepte en els supòsits de substitució a què fa referència l'article 5.6 de l'Ordre 8/2016, de 7 de juliol.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació, davant del corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant d'aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen presentar qualsevol altre recurs que estimen pertinent.  
  
València, 8 d'octubre de 2019.- El director general de LABORA Servei Valencià d'Ocupació i Formació: Enric Nomdedéu i Biosca.